OpenLLM-France/wikimedia huggingface dataset:
# Teresa Aldamiz

Teresa Aldamiz Mendiguren (Manila, Filipinak, 1928ko irailaren 8a - Bilbo, Bizkaia, 2012ko otsailaren 26a) poeta, kazetaria eta itzultzailea izan zen. Ezker Abertzaleko kide ere izan zen. Konpromisoa eta erbestea ezagutu zituen Santi Brouard bere senarrarekin batera.

## Bizitza

Teresa Aldamiz Manilan jaio zen eta bertan bizi izan zen haurtzaroan eta gaztaroan. Ikasketak ingelesez egin zituen, Filosofia eta Letretan graduatu zen San Tomas Unibertsitatean eta Kazetaritzan lizentziatu zen Far Eastern University of the Philippines unibertsitatean. Ibarrangelukoak (Bizkaia) zituen guraso biak, eta haien ametsa bete zuen: bere sustraietara itzultzea. Izan ere, 1951n Bilboratu zen.

## Ibilbidea

Manilatik Bilbora heldutakoan, ez zuen kazetaritzan lan egiteko aukeratik izan: hori zela eta, ingeles eskolak eman zituen eta itzultzaile lanetan ere jardun. Ondoren, Euskal Herriko hainbat aldizkaritan argitaratu zituen bere artikulu eta poemak. Adibidez, hainbat urtez Punto y Hora de Euskal Herria aldizkarian kolaboratu zuen

### Poeta

Poesia zale izanik, 1975etik Asociación Artística Vizcainako partaidea izan zen eta honako antologia poetikoetan parte hartu zuen:
* Veintitrés voces para un Poema,
* Entre Amigos
* Páginas de Interior

### Argitalpenak

* 1986an Poemas para vivir liburua argitaratu zuen, 1984an atentatuan hildako Santi Brouard bere senarrari eskainia (Txalaparta argitaletxea / 978-84-398-6227-7).
* 1999an El raro Sortilegio de las Sombras. Beta III Milenio ediciones / 978-84-88890-51-1.
* 2001ean The Blending Line (La linde donde todo se funde) Beta III Milenio ediciones / 978-84-88890-78-8.

## Bizitza pertsonala

Santi Brouardekin ezkondu zen eta hiru seme-alaba izan zituzten: Edurne, Santi eta Teresa. Konpromisoa eta erbestea ezagutu zituen Santirekin batera.

## Erreferentziak

* ↑ «Esquela online de Teresa Aldamiz Mendiguren fallecido en Vizcaya #DEP» www.rememori.com (Noiz kontsultatua: 2021-05-25).
* ↑ Berria. «Teresa Aldamiz zendu da, Brouarden alarguna» Berria (Noiz kontsultatua: 2021-05-25).
* ↑ «naiz: Oroitzapenak» www.naiz.eus (Noiz kontsultatua: 2021-05-25).
* ↑ «Muere Teresa Aldamiz, viuda de Santi Brouard - Diario de Noticias Navarra» foros.noticiasdenavarra.com (Noiz kontsultatua: 2021-05-25).
* ↑ «Efeméride. Teresa Aldamiz Mendiguren, poetisa filipina, nace el 8 de septiembre de 1928» www.euskonews.eus (Noiz kontsultatua: 2021-05-25).
* ↑ «A Teresa Aldamiz - GARA» gara.naiz.eus (Noiz kontsultatua: 2021-05-25).
* ↑ «El raro sortilegio de las sombras. Teresa Aldamiz Mendiguren. Elkar.eus» www.elkar.eus (Noiz kontsultatua: 2021-05-25).
* ↑ «Canto de llanto y de esperanza» durangon.com (Noiz kontsultatua: 2021-05-25).
* ↑ THE BLENDING LINE (LA LINDE DONDE TODO SE FUNDE) - TERESA ALDAMIZ MENDIGUREN - 9788488890788. (Noiz kontsultatua: 2021-05-25).

## Kanpo estekak

* Elkarrizketa: Azaroaren 20an heriotza bere osotasunean aurkezten zait Argia, 1992.11.20
* Datuak: Q106977898
# Edurne Brouard

Edurne Brouard Aldamiz (Bilbo, Bizkaia, 1959ko urriaren 23a) politikaria izandakoa eta euskaltzalea da. Gaur egun, euskara irakaslea Lea Artibaiko AEKn.
Santiago Brouard, 1984an GALek hildako Herri Batasunako politikariaren alaba da.
Lehen ikastoletan hasi zen ikasten, moja kolegio batean segitu zuen gero, eta UBI Txurdinagako institutuan osatu zuen.
Deustuko Unibertsitatean pedagogian diplomatura ikasi zuen, eta aldi berean AEKn hasi zen irakasle lanean. Korrika euskararen aldeko lasterketaren koordinatzailea izan zen 2013 arte. Korrikaren antolakuntzan lan egin zuen azken hogeita hamar urtean, eta zuzendaritzan, azken seian.
2020. urtean, Korrikaren lehendabiziko edizioaren berrogeigarren urtemugaren aitzakian, harengana jo zuten, hasierako edizioetako giroa azal zezan eta, horrez gain, euskararen aldeko ekimen erraldoia behar-beharrezkoa dela aldarrikatu zuen.
1987an Eusko Legebiltzarreko parlamentari izan zen Herri Batasuna alderdia ordezkatuz aukeratuta. Kargua utzi ondoren, Margarita Bilbao Soler-ek ordezkatu zuen 1990ean.

## Erreferentziak

* ↑ «Edurne Brouard, Korrika 17ko arduraduna - YouTube» www.youtube.com (Noiz kontsultatua: 2020-12-16).
* ↑ Pikabea, Nerea. (2013). «Edurne Brouard, Korrikaren arduradun nagusi ohia eta AEKko irakaslea: "AEK aitzindari izan da ikasleak euskaldun bihurtzen"» Administrazioa euskaraz (82): 5–5. ISSN 1576-5563. (Noiz kontsultatua: 2020-12-16).
* ↑ (Gaztelaniaz) García, Javier. (1984-11-24). «Edurne Brouard: "Hoy más que nunca creo que es necesaria la negociación con ETA"» El País ISSN 1134-6582. (Noiz kontsultatua: 2020-04-17).
* ↑ «Edurne Brouard: Â«Euskara dagoen lekuan badago, neurri batean, euskaldunberriei esker daÂ»» Argia (Noiz kontsultatua: 2020-04-17).
* ↑ Berria. «Edurne Brouard: "Ez dago ekimena kolokan jarriko duen aldaketarik"» Berria (Noiz kontsultatua: 2020-04-17).
* ↑ «Edurne Brouard: "Korrikaren beharrik ez den egunean ere nik egin egingo nuke" • ZUZEU» ZUZEU 2014-07-18 (Noiz kontsultatua: 2020-12-16).
* ↑ «Akordioa ez da nahikoa; zoritxarrez Korrika BEHAR dugu» www.eitb.eus 2020-11-24 (Noiz kontsultatua: 2020-12-16).
* ↑ «Parlamento Vasco - Parlamentarios y Órganos - Parlamentarios - Por candidatura» www.legebiltzarra.eus (Noiz kontsultatua: 2020-04-17).

## Kanpo estekak

* Elkarrizketa: Kontu askorengatik naiz egun naizena, eta korrika da horietako batBerria, 2022.04.15
* Datuak: Q90912896
# Mogotón

Nikaragua eta Hondurasen arteko mugan dago Mogoton mendia. Itsasoaren mailatik 2.107 metro gorago dago, eta Nikaraguako punturik altuena da. Eraketa horrek eta klima tropikal hezeak pinudien eta Laino-ohianeko basoaren garapena bultzatzen dute. Baso horretan biodibertsitate aberatsa garatzen da eta mundu mailako merkatuan kalitatezko kafe lehiakorra sortzen duten etxaldeak eta finkak zabaltzen dira. Gailurra eskalatzea erronka handia da abenturazaleentzat eta naturaren maitaleentzat, baina eskaintzen duen ikuspegiak ahalegin guztiak konpentsatzen ditu, leizea Nikaraguako eta Hondurasko mugen artean dago.
Ibilbide turistiko hori egiteko, itsas mailatik 700 metrora, 4 × 4 ibilgailua erabiltzen da, eta punturik altuenera oinez heltzeko sei ordu behar dira. Nikaraguako aldean Nueva Segoviako departamenduan dago. Dipilto eta Jalapa mendikate bolkanikoan dago, gaur egun geldirik.

## Erreferentziak

* ↑ http://www.peakbagger.com/peak.aspx?pid=8113

## Kanpo loturak

* Mendiari buruzko informazioa
* Datuak: Q2092378
# 1958ko Espainiako errepideko mendiko txapelketa

1958ko Espainiako errepideko mendiko txapelketa :
| Datu orokorrak ||
| Data | 1958.eko apirilak 8 |
| Herrialdea | Espainia |
| Emaitzak ||
| Txapelduna | Bernardo Ruiz (Faema-Guerra-Clément) |
| Txapeldunordea | Gabriel Company (Faema-Guerra-Clément) |
| Hirugarrena | Anicet Utset (Ignis-Doniselli) |
| ◀1957 | 1959▶ |
| Dokumentazioa ||
1958ko Espainiako errepideko mendiko txapelketa Nafarroa Garaian egindako txirrindulari lasterketa izan zen. 1958ko apirilaren 8an, asterartea, jokatu zen. Lasterketa hau Nafarroako Sari Nagusiaren aurrekaria da.
Ibilbidea 197 kilometroko luzera izan zuen eta lau mendate igo ziren: Lizarraga, Urbasa, Erreniega eta Etxauri.
Garailea Bernardo Ruiz espainiarra izan zen, Lizarrako helmugan sprintean Gabriel Company taldekide mallorcarrari gailendu zitzaiolarik.

## Kanpo estekak

* Datuak: Q131292279
# 1961eko Euskal-Nafar mendiko txapelketa

1961eko Euskal-Nafar mendiko txapelketa :
| Datu orokorrak ||
| Lasterketa | 11. Euskal-Nafar mendiko txapelketa |
| Data | 1961.eko apirilak 14 |
| Herrialdea | Espainia |
| Emaitzak ||
| Txapelduna | José Pérez-Francés (Ferrys) |
| Txapeldunordea | Antonio Gómez del Moral (Faema) |
| Hirugarrena | Angelino Soler (Kas-Royal-Asport) |
| ◀1960 | 1962▶ |
| Dokumentazioa ||
XI. Euskal-Nafar mendiko txapelketa Nafarroa Garaian egindako txirrindulari lasterketa izan zen. 1961eko apirilaren 14an, ostirala, jokatu zen. Lasterketa hau Nafarroako Sari Nagusiaren aurrekaria da.
Ibilbidea 180 kilometroko luzera izan zuen eta lau mendate igo ziren: Lizarraga, Urbasa, Erreniega eta Etxauri.
Garailea José Pérez-Francés espainiarra izan zen, Lizarrako helmugara bakarrik heldu zelarik, bigarren sailkatua Antonio Gómez del Moral izan zen.

## Kanpo estekak

* 1961eko Euskal-Nafar mendiko txapelketa - Procyclingstats.com
* Datuak: Q58531829
# 1963ko Euskal-Nafar mendiko txapelketa

1963ko Euskal-Nafar mendiko txapelketa :
| Datu orokorrak ||
| Lasterketa | 13. Euskal-Nafar mendiko txapelketa |
| Data | 1963.eko apirilak 16 |
| Herrialdea | Espainia |
| Emaitzak ||
| Txapelduna | José Pérez-Francés (Ferrys) |
| Txapeldunordea | Anton Barrutia (Kas-Kaskol) |
| Hirugarrena | Carlos Etxeberria (Kas-Kaskol) |
| ◀1962 | 1964▶ |
| Dokumentazioa ||
XIII. Euskal-Nafar mendiko txapelketa Nafarroa Garaian egindako txirrindulari lasterketa izan zen. 1963ko apirilaren 16an, asteartea, jokatu zen. Lasterketa hau Nafarroako Sari Nagusiaren aurrekaria da.
Ibilbidea 180 kilometroko luzera izan zuen eta lau mendate igo ziren: Lizarraga, Urbasa, Erreniega eta Etxauri.
Garailea José Pérez-Francés espainiarra izan zen, Lizarrako helmugan sprintean Anton Barrutia bizkaitarrari eta Carlos Etxeberria nafarrari gailendu zitzaielarik.

## Kanpo estekak

* 1963ko Euskal-Nafar mendiko txapelketa - Procyclingstats.com
* Datuak: Q58531833
# 1964ko Euskal-Nafar mendiko txapelketa

1964ko Euskal-Nafar mendiko txapelketa :
| Datu orokorrak ||
| Lasterketa | 14. Euskal-Nafar mendiko txapelketa |
| Data | 1964.eko martxoak 31 |
| Herrialdea | Espainia |
| Emaitzak ||
| Txapelduna | Francisco Gabika (Kas-Kaskol) |
| Txapeldunordea | Eusebio Vélez (Kas-Kaskol) |
| Hirugarrena | José Pérez-Francés (Ferrys) |
| ◀1963 | 1965▶ |
| Dokumentazioa ||
XIV. Euskal-Nafar mendiko txapelketa Nafarroa Garaian egindako txirrindulari lasterketa izan zen. 1964ko martxoaren 31n, asteartea, jokatu zen. Lasterketa hau Nafarroako Sari Nagusiaren aurrekaria da.
Ibilbidea 180 kilometroko luzera izan zuen eta lau mendate igo ziren: Lizarraga, Urbasa, Erreniega eta Etxauri.
Garailea Francisco Gabika bizkaitarra izan zen, Lizarrako helmugara bakarrik heldu zelarik, bigarren sailkatua Eusebio Vélez arabarra izan zen.

## Kanpo estekak

* 1964ko Euskal-Nafar mendiko txapelketa - Procyclingstats.com
* Datuak: Q58531835
# Joanes Etxeberri Andereñoen Erresidentzia

Joanes Etxeberri Andereñoen Erresidentzia Donostian 1964 eta 1973 urteen artean egon zen irakasle eskola bat izan zen, erresidentzia gisa funtzionatu zuena, lehen ikastoletarako andereñoak prestatzen. Elbira Zipitria ikastolen mugimenduko aitzindariak sortu zuen, eta Pakita Arregi izan zuen zuzendari.

## Historia

1964-1965 ikasturtean hasi zen erresidentzia martxan. Lehen urtean zortzi ikasle izan ziren; haietatik hiruk magisteritza eta ondorengo oposaketak irabazita izan arren, ikastolarako bidea hartzea erabaki zuten eta praktikak eginez ikastolarako prestatzea.
235 andereñok jaso zuten bertan formakuntza, frankismoaren garaiko magisteritza eskoletan maisu-maistrek nekez aurkitu zuten berariazko prestakuntza, euskararik ere ez baitzegoen irakaslegorako hezkuntza formalean. Andereñoak elkarrekin bizi ziren erresidentzian, baina ez zen inoiz egoitza finkorik egon, Donostiako hainbat etxe partikular erabili baitziren. Andereño batzuek beren artean gaztelaniaz egiteko ohitura zutenez, arau hau ezarri zen: pezeta bat ordainduko zuela hala ziharduen ikasleak.
Bultzatzaile pertsonalak izan zituen ekimenak, horien artean Joxe Migel Zumalabe, Eujenio Agirretxe, Karlos Santamaria eta Joxe Murua. Hezitzaileen artean, berriz, Karlos Santamaria bera, Karmele Esnal, Federiko Zabala, Pako Garmendia eta Feli Etxeberria; Euskaltzaindiaren enkarguz, Patxi Altunak eta Joan Mari Lekuonak euskara eta euskal literaturako lanak aztertzen zituzten.
1973. urtean, krisia izan zen ikastolen mugimenduan, eta erresidentzia itxi egin zen. Ikastolen baitako arrakala sortu zuten bi gai nagusiak euskara batua eta laikotasuna izan ziren, eta andereñoen prestaketaren zentro horren “akaberaren arrazoia”, Pakita Arregi zuzendari izandakoaren iritziz.

## Erreferentziak

* ↑ Eusko Ikaskuntza, Euskonews. (2018). «Klandestinitate garaiko andereñoen lorpena» Euskonews 465 (Noiz kontsultatua: 2024-05-28).
* ↑ Sagastume, Feli Etxeberria; Goenaga, Frantziska Arregi; Aldasoro, Nekane Auzmendi. (2012). «Ikastola, lan kolektiboa, andereñoen memorian» EUSKO IKASKUNTZEN KONGRESUAK (17) (Noiz kontsultatua: 2024-04-27).
* ↑ (Gaztelaniaz) Azurmendi, Nerea. (2022-10-28). «Andereñoen Erresidentzia, ikastolen historia osatzeko falta zen katebegia» El Diario Vasco (Noiz kontsultatua: 2024-05-28).
* ↑ «Maria Pilar Lasarte: 'Tartean euskara bazen, bost axola zitzaizun gainerakoa'» Argia (Noiz kontsultatua: 2024-05-30).
* ↑ (Gaztelaniaz) Muro, Arkaitz. (2010-02-26). «"Nire bizitzan Akademiak eskatu dizkidan zereginei erantzuten saiatu naiz"» Diario de Noticias de Navarra (Noiz kontsultatua: 2024-05-30).
* ↑ (Gaztelaniaz) Garro Irastorza, Uxue. (2022-10-28). «'Joanes Etxeberri Andereñoen Erresidentzia' liburua plazaratu du Pakita Arregik» Noticias de Gipuzkoa (Noiz kontsultatua: 2024-05-28).

## Bibliografia

* Arregi Goenaga, Pakita (2022). Joanes Etxeberri andereñoaren erresidentzia. Txertoa. ISBN 978-84-71486-82-0.

## Kanpo estekak

* Datuak: Q126137798
# Felix Etxeberria

Felix Etxeberria Larrañaga, Felix Parapan izengoitiaz ere ezaguna (Parapan baserria, Elgoibar, Gipuzkoa, 1926 – Elgoibar, 2022ko irailaren 2a) euskaltzale eta enpresa-sortzailea izan zen.
Elgoibarko Parapan baserrian jaio zen, aita bertakoa baitzuen. Zortzi anai-arrebatatik laugarrena zen. Hamalau urterekin lanean hasi zen Eibarren, eta Orbea bizikleta enpresan eta Elgoibarko Sigman aritu zen. Elgoibarren Jarbe enpresan doitzaile ikasi zuen eta beste lankide batzuekin Danobat enpresa sortu zuen; gerora, kooperatiba bihurtu zen.
Ekintzailea izan zen bereziki euskararen arloan eta euskarazko lehen lantegirako hiztegia paratu zuen eta Elgoibarko Ikastolaren sortzaileetakoa izan zen halaber. Elgoibarko Izarra elkartea ere sortu zuen.
2017an Debegesa Debabarreneko garapen ekonomikorako elkarteak Gure Balioak saria eman zion.
Hasier Etxeberria idazle eta kazetari zenaren aita zen.

## Erreferentziak

* 1 2 Ahotsak.eus - Felix Etxeberria. (Noiz kontsultatua: 2022-01-28).
* ↑ GURE BALIOAK 2017: Felix Etxeberria Larrañaga. (Noiz kontsultatua: 2022-01-28).

## Kanpo estekak

* Gure Balioak 2017 sariaren harira sortutako bideoa
* Hil ondorengo artikulua El Diario Vascon, 2022ko irailaren 6an.]
* Datuak: Q110724497
# Izaro (izena)

    Artikulu hau izenari buruzkoa da; uhartea gaitzat duena beste hau da: «Izaro»
Izaro euskarazko emakumezko izena da. 2011n ume jaioberrien artean hobetsienetariko bat izan zen.
Izaro Bermeoko uhartea eta Andre Mariaren antzinako baseliza da. XVII. mendean frantziskotarren komentua izan zen bertan. Madalena egunean Izarora joaten dira bermeotarrak eta, beren jabegoa azaltze aldera, uretara teila bat botatzen dute. Kondaira baten arabera, monasterioko fraile lego bat Kanalako neska batez maitemindurik omen zegoen eta gauero joaten omen zitzaion bisita egitera, igeriketan, neskak piztutako argia lagun. Komentuko abadeak frailearen ibileren berri izan omen zuen, eta, ekaitz gau batean, argia labarretan piztu omen zuen eta maitale gaixoa bertan ito.

## Izaro izena duten pertsona ezagunak

| Izen-abizenak | Jarduera | Jaiolekua | jaiotza data |
| Izaro Andres | abeslari sortzaile | Mallabia | 1993-12-31 |
| Izaro Elorza Arregi | politikari ingeniari | Oñati | 1983-10-28 |
| Izaro Garmendia | akordeoi-jotzaile pailazo | Zaldibia | 1969-12-12 |
| Izaro Ieregi | artista | Algorta | 1987 |
| Izaro Iraeta | telebista aurkezle | Zaldibia | 1973 |
| Izaro Lasa | txirrindulari idazle | Ezkio | 1987-05-08 |
| Izaro Zubiria Ibarguren | albaitari ikertzaile | Gaztelu | 1989-12-23 |

## Erreferentziak

* ↑ Yáñez Solana, Manuel. (1995). El gran libro de los Nombres. Madril: M. E. Editores ISBN 84-495-0232-2..
* ↑ www.ine.es
* ↑ Euskaltzaindiaren izendegiak

## Kanpo estekak

* Izaro (Euskaltzaindia)
* Datuak: Q6101610
# Ulsan HD FC

Ulsan Hyundai FC (koreeraz: 울산 현대 축구단) Hego Koreako futbol taldea da, Ulsan hirikoa.

## Palmaresa
### Hego Korean: 12

* Hego Koreako liga:
** Txapeldun (5): 1996, 2005, 2022, 2023, 2024.
** Bigarren (10): 1986, 1991, 1998, 2002, 2003, 2011, 2013, 2019, 2020, 2021
* Hego Koreako kopa:
** Txapeldun (1): 2017.
** Finalista (3): 1998, 2018, 2020.
* Hego Koreako Superkopa (1): 2006.
* Ligako Kopa (5): 1986, 1995, 1998, 2007, 2011.

### Nazioartean: 4

* Asiako Txapeldunen Liga (2): 2012, 2020.
* A3 Txapeldunen Kopa (1): 2006.

## Kanpo estekak

* Datuak: Q129673
* Multimedia: Ulsan HD FC / Q129673
# Russula raoultii

Russula raoultii Russulaceae familiako onddo espezie bat da.
Sinonimoak: Russula ochroleuca var. raoultii, Russula emetica f. raoultii.

## Deskribapena

Kapela: 3 eta 6 cm bitarteko diametrokoa, mamitsua baina oso hauskorra, ganbiletik zabaldura, lobulatua, mintzezko ertza, uhindua, neurriz ildaskatua edo tuberkulatua helduaroan. Kapelaren azala erdialderaino bereiz daitekeena, hezea eta distiratsua, krema-horixka kolorekoa horixka-limoi kolorekoa edo krema-boli kolorekoa, baina tonu zurixketara edo zitrinoetara gogor koloregabetzen da.
Orriak: Oinarekin bat egitean biribilduak, kamutsak, zabal, eta orrien artean zain nabariekin, hasieran zuriak, gero krema antzeko kolorekoak edo boli kolorekoak.
Hanka: 2 eta 5 cm bitarteko garaierakoa eta 1 eta 2 cm bitarteko diametrokoa, zilindrikoa, satinatua eta distiratsua, latsa, zuria, manipulatzean edo gehiegizko hezetasunarekin ilundu egiten da.
Haragia: Urria eta oso hauskorra, zuria edo grisaxka samarra hezetasun gehiegirekin. Frutaren usainarekin, zapore min samarrekoa. Erreaktiboak. Guayaco-rekin bizkorra eta kementsua (G); sulfato ferroso-rekin laranja kolorea denborarekin intentsitatea hartzen du; Formol-arekin, arrosa zurbila.
Etimologia: Russula hitza, russus-etik dator, gorriaren txikigarritik: apur bat gorrixka, kolore gorria dutelako Russula generoko espezie askok. Raoultii epitetoa pertsona izenetik dator.

## Jangarritasuna

Ez da jangarria.

### Nahasketa arriskua

Nahikoa Russula txikia da, beste espezie batzuekin nahas daitekeena.

## Sasoia eta lekua

Udan eta udazkenaren hasieran. Goroldioz estalitako leku hezeetan hazten da, pagoen eta haritzen azpian.

### Banaketa eremua

Kanada, Ameriketako Estatu Batuak, Costa Rica, Europa, Errusia, Himalaiako eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 423 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ (Gaztelaniaz) Aranzadi, zientzia elkartea.
* ↑ (Gaztelaniaz) AVM Asociacion Vallisoletana de Micologia 1986.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Russula raoultii: GBIF—the Global Biodiversity Information Facility.

## Kanpo estekak

* Datuak: Q881986
* Multimedia: Russula raoultii / Q881986
# Suits

Suits estatubatuar telesail dramatikoa da, Aaron Korshek sortua. USA Networkek 2011 eta 2019 artean eman zuen eta hainbat sari lortu zituen.

## Sinopsia

Oharra: Atal honek istorio osoa edo amaiera argitzen du.
Mike Ross buru argitsuko gaztea da, eta beti amestu du abokatua izatea, baina zoritxarreko gertakari batek ez dio betetzen uzten. Naturalki argia eta memoria eidetikoa duenez, zuzenbidezko eskolarako onarpen-azterketetan beste batzuk ordezkatuz ateratzen du bizimodua. Droga trafikoko enkargu batean bilduta, Mikek susmatzen du tranpa bat jarri diotela eta polizia gainetik kentzea lortu duela New Yorkeko bulego garrantzitsuenetako baterako lan-elkarrizketa batean sartzean.

## Aktore nagusiak

| Aktorea | Pertsonaia | Denboraldia | Denboraldia | Denboraldia | Denboraldia | Denboraldia | Denboraldia | Denboraldia | Denboraldia | Denboraldia |
| Aktorea | Pertsonaia | 1 | 2 | 3 | 4 | 5 | 6 | 7 | 8 | 9 |
| Gabriel Macht | Harvey Specter | Protagonista | Protagonista | Protagonista | Protagonista | Protagonista | Protagonista | Protagonista | Protagonista | Protagonista |
| Patrick J. Adams | Mike Ross | Protagonista | Protagonista | Protagonista | Protagonista | Protagonista | Protagonista | Protagonista | | Gonbidatua |
| Rick Hoffman | Louis Litt | Protagonista | Protagonista | Protagonista | Protagonista | Protagonista | Protagonista | Protagonista | Protagonista | Protagonista |
| Meghan Markle | Rachel Zane | Protagonista | Protagonista | Protagonista | Protagonista | Protagonista | Protagonista | Protagonista | | |
| Sarah Rafferty | Donna Paulsen | Protagonista | Protagonista | Protagonista | Protagonista | Protagonista | Protagonista | Protagonista | Protagonista | Protagonista |
| Gina Torres | Jessica Pearson | Protagonista | Protagonista | Protagonista | Protagonista | Protagonista | Protagonista | Protagonista | | |
| Amanda Schull | Katrina Bennett | | Bigarren mailakoa | Bigarren mailakoa | Bigarren mailakoa | Bigarren mailakoa | Bigarren mailakoa | Bigarren mailakoa | Protagonista | Protagonista |
| Dulé Hill | Alex Williams | | | | | | | Bigarren mailakoa | Protagonista | Protagonista |
| Katherine Heigl | Samantha Wheeler | | | | | | | | Protagonista | Protagonista |

## Kanpo estekak

* Datuak: Q370185
# Domingo de la Calzada

Domingo García, Santo Domingo de la Calzada izenaz ezaguna, (Viloria de Rioja, Burgos 1019 – Santo Domingo de la Calzada, Errioxa, 1109ko maiatzaren 12a) espainiar eremutarra izan zen. Aterpe eta galtzada bat eraiki zituen erromesentzat La Buredako basamortuan. Hortik datoz santuaren izena eta bertan eraiki zen herriarena. Jaieguna, maiatzaren 12a.
Santo Domingo de la Calzada herriaren sorkuntza egozten zaio, bertan Donejakue biderako ostatu bat sortu zuelarik, herriaren nukleo bihurtu zen. Herrian izandako mirari batzuk ere egozten zaizkio, hala nola igitaiaren miraria eta oiloarena (hau santua hil ondoren).
Santuaren hilobia hiriko katedralean dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/3/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1237492
* Multimedia: Domingo de la Calzada / Q1237492